RATE VIR KOORSBLARE
RATE VIR KOORSBLARE:
v VANILLA ESSENS
Ø Gebruik 'n gewone vanilla essens en plaas dit met 'n oorstokkie op die koorsblaar. (Herhaal so elke halfuur indien nodig) Die vanilla essens droog die koorsblaar op.
Ø Polio druppels werk. ek weet net nie waar jy gaan kry nie aangesien die klinieke nie wil gee nie. As jy kan kry - dit werk. EM Scheepers (Daleen).
v VITAMIEN B12 EN VITAMIEN B KOMPLEKS INSPUITINGS
Ø Koorsblare word veroorsaak deur 'n virus. Die feit dat jy dit so dikwels kry, kan wys dan jou immuunstelsel af is. Kry Vit B kompleks en Vit B12 by die apteker (die goedkoper een) en kry iemand om vir jou 'n kursus te spuit soos op die aangehegte lys van my dokter. As jy baie gestres is, werk daaraan en sorg ook dat jy genoeg vars groente en vrugte eet, sodat jy genoeg vitamines inkry. Dit is die enigste manier om die probleem by sy kern aan te spreek. Sterkte! Eldene Goosen
Dosis : 2ml B co en 1ml B12
Week 1 en 2 3 x pw (M, W & V)
Week 3 tot 5 2 x pw (M & Don)
Indien dramaties beter:
Indien nie beter:
Week 6 en 7 1 x pw (M)
Week 6 tot 8 2 x pw (M & Don)
Dosis : 2½ml B co en 1½ B12
1 x per maand deurlopend
Ø Koorsblare ontstaan as gevolg van 'n B-vitamine tekort, spesiaal B12. Jy kan B12 by 'n apteek koop asook spuite met naalde en iemand kan jou inspuit vir die aanvulling. As jy koorsblare het kan jy Hotnotsvy se sap aansit sodra jy voel dat daar 'n koorsblaar gaan uitkom. Wanneer jy sere in die mond het of mondinfeksie of seerkeel of slegte spysvertering, kou Hotnotsvy en sluk die sap in vir vinnige genesing. Hotnotsvy groei in baie tuine. Tienie Steyn
Ø Koorsblare in 'n mens se mond dui gewoonlik op 'n tekort aan Vit B. Kry vir jou Vital se Maxi B tablette by enige afdelingswinkel en begin sommer deur twee op die eerste dag te drink (met genoeg water!). Hou vol daarmee vir minstens drie maande. 'n Ander aanvulling wat jy gerus ook kan probeer is Evening Primrose Oil tablette. Laat my gerus weet hoe dit gaan! Martie Botha.
Ø Ek het gelees van jou probleem met die koorssere. Jy kan gerus vir jou die Vital-produk se Zinc koop. Jy begin met 2 pille 3 x per dag vir so 2 dae en dan 1 3 x per dag vir nog 2 dae en daarna net een elke oggend drink tot die blikkie klaar is Net een goeie advies ........... eet net eers iets voordat jy dit drink, dit maak my so effe narerig, maar ten minste help dit. Ek het ook so vreeslik koorssere gekry, maar kry nog regtig net as ek regtig siek was. Dan voel ek as daar 'n koorsseertjie byt om uit te kom, drink gou 2 pilletjies 3 x per dag en verhoed so dat die virus weer pos vat. Juleen Jonker.
Ø Ek het op 'n stadium vreeslik gesukkel met koorsblare - nooit op my lippe nie, maar BAIE en GROOT op my tong. Die dokter het gesê dit is 'n tekort aan Vit B kompleks en ek het 'n bottel van so 100 by die apteek gekoop. Vra die apteker vir die beste gehalte. Ek het dit gedrink soos aanbeveel op die bottel en binne so 4 dae was alle koorsblare weg - tot nou toe - ongeveer 8 maande lank al. Hoop dit werk vir jou ook. Derick en Celia Bus, derich@dfx.co.za
Ø My seun het altyd sulke wit seertjies in sy mond gekry, moontlik dieselfde soort as dit wat jy kry. Hy het "Pyralvex" gebruik - 'n vloeistof wat jy met 'n kwassie aanverf, by apteke te koop en ek dink ek het dit al in Clicks gesien. Dit brand, maar bring verligting. Thea Smit.
v IETS ANDERS
Ø Gaan na jou naaste Gesondheidswinkel met Homeopatiese middels; ek's nie 'n dr. nie maar ons het deur baie navorsing tot die slotsom gekom dat omtrent elke 2 e mens op aarde 'n Kalsium tekort het met BAIE newe-effekte. Gaan praat gerus met daai mense en kry homeopatiese middels wat natuurlik is en meestal baie goedkoper as baie medikasie - sonder newe-effekte en mens kan dit self reguleer. Ek gebruik self van dié middels. Frans Van Aartsen.
Ø Skakel vir Dr. Ford in Pretoria by 012 3424396/98. Ek kry altyd by hom druppels vir die koorsblare. Ek het dit altyd gereeld gekry en nou net so 1 - 2 per jaar. Dit is 'n kursus wat jy moet klaar drink. Linda Klok Tel: +27 82 3933549 linda@klox.co.za
v HOTNOTSVY OF GHOENAS
Ø Ek wil jou net sê van Hotnotsvy of Ghoenas soos party mense dit noem. Dit is daardie dik amper driehoekige (die blom lyk soos 'n groot vygie) blaar. Breek een van die blare en smeer die sap aan - kan binne die mond ook gebruik word. My dogtertjie het sproei opgedoen 'n klompie jaar gelede - my skoonsus in George het haar behandel met die hotnotsvysap. Sy was binne 'n paar dae reg - daarna gebruik ons dit vir alle sere binne en buite die mond. Hoop dit help - dit kos darem niks om te probeer nie. Petro Botha.
Ø Ek sukkel met mondsere. Vantevore het ek Cepacaine gebruik om te spoel, maar die goed maak my naar. Deesdae het ek ontdek dat 'n spesifieke Aloe produk binne twee keer se gebruik, help. En die beste van alles is dat jy dit sommer insluk. "It heals where it touches" Ek kan dit vir jou met oornag pos stuur as jy belangstel. Ek weet hoe seer is dit om te eet en drink. Kontak my gerus. Marion de Wet
v FYN SOUT
Ø Raad wat regtig help vir koorsblare is fyn sout. Spoel jou mond daagliks met 'n mengsel van sout en water uit. Dit brand verskriklik sou jy 'n koorsblaar in jou mond het, maar dit werk regtig. Net so 'n halwe glasie water met 'n kwart teelepel sout. Spoel jou mond en spoeg uit. Ek is 27 jaar oud en het nog nooit in my lewe 'n koorsblaar gehad nie (binne of buite). Anneke.
v L-LYSINE TABLETTE
Ø Ek het die beste raad wat ek kan gee... Gebruik L-Lysine tablette (1000mg). 2 dadelik en dan 1, 2 maal per dag. Hou aan om te gebruik vir 10 dae en dan alleenlik wanneer jy voel die volgende is op pad vir 3 dae. Dit sal later minder en minder word. Ek het gereeld gekry en vir die laaste 1 en 'n halwe jaar niks. Dit werk ..... Dit is beskikbaar by homopatiese winkels.... Theo.
Ø As jy INTEFLORA kapsule (sonder voorskrif by apteek te kry) oopmaak en die poeier op die koorsblare aanwend word dit redelik gou gesond. Gebruik tot driekeert per dag. Vroeër het polio slukstof ook baie goeie resultate op n permanente basis gelewer maar om een of ander rede wou die Dept van gesondheid dit nie meer toelaat nie. Miskien kan jou dokter dit kry en toedien. Jan.
v RESCUE REMEDY
Ø Ja, jy is reg, dit is 'n virus - maar mens kan darem seker ook die goed doodmaak! My man kry ook soms koorsblare en dan smeer ek vir hom Vit.E olie aan (Justine het glo ook 'n goeie produk in Vit E.) Ek smeer ook vir hom Rescue Remedy aan - dit is sekerlik die HEEL BESTE druppels wat mens in jou huis en in jou handsak op pan kan hê! Marie van Kleinmond
v KENALOG IN ORABASE
Ø Jong, ek weet nie of dit jou sal help nie, maar dit help vir my: Kenalog in Orabase. Vra by die apteek, dit kos so R35 per buisie. Dis medisyne in 'n basis wat die seertjie toeplak sodat dit nie in aanraking kom met die bakterieë in jou mond nie, sodat dit kan genees - soort van 'n pleister. DM van Vuuren, Kaap Agulhas/Cape Agulhas
v TCP MONDSPOELMIDDEL
Ø Probeer TCP. Gert Kriel.
v VIROBIS PILLE
Ø Ek het net soos jy gesukkel, maar met koorsblare in my neus en soms op my lippe. En dit vat verewig om weg te gaan! 'n Apteker het eendag Virobis-pille (nie die room nie) voorgestel. Dit werk soos 'n bom!! Maak nie saak in watter stadium van die koorsblaar jy die pille drink nie, dit word gesond. En dis glad nie so duur soos die goed wat die dokters voorskryf nie – so om en by R65 'n houer van, ek skat, 50 pilletjies. Probeer dit, jy sal nie terugkyk nie. Karien van Vuuren